PS&CO

**PS&CO** (eða Pjetur Stefánsson & félagar) er íslensk rokkhljómsveit sem starfar í kring um hljóðritanir á verkum Pjeturs Stefánssonar. Honum til aðstoðar að jafnaði og fremstir meðal jafningja eru Tryggvi Hübner og Sigurður Bjóla ásamt valinkunnum spilurum. Þekktasta lag PS&CO er „Ung og rík“. Margir þekktir íslenskir tónlistarmenn hafa lagt PS&CO lið. Pjetur Stefánsson (fæddur 1953) er myndlistarmaður, tónskáld og textahöfundur. Pjetur Stefánsson útsetti og gaf út í samvinnu við Megas plötur Megasar „Til hamingju með fallið" 1996 og „Fláa veröld" 1998. auk efnis sem er óútgefið en gengið hefur undir heitinu „Keflavíkurteipin".
 

## Breiðskífur
### Tvöfalt siðgæði

*Tvöfalt siðgæði* er fyrsta breiðskífa Pjeturs Stefánssonar og kom út árið 1983. Útgefandi: „Austurstræti 8“. Hljómsveitin kom nokkrum sinnum opinberlega fram og spilaði meðal annars á Óðali. Þar var hljómsveitin skipuð þeim Sigurði Hannessyni trommur, Halldóri Bragasyni bassa, Björgvini Gíslasyni  gítar og Pjetri Stefánssyni á gítar. Á útitónleikunum Melarokk á Melavellinum kom Tryggvi Hubner inn fyrir Björgvin Gíslason. Hljómsveitirnar sem komu fram á tónleikunum voru Reflex, Tappi tíkarrass, KOS, Grýlurnar, Hin konunglega flugeldarokksveit, Stockfield Big Nose Band, Q4U, Vonbrigði, Fræbbblarnir, Þrumuvagninn, Pungó og Daisy, Lola, Bandóðir, BARA-flokkurinn og Purrkur Pillnikk. 

Um tíma hafði Big Nós Band aðstöðu til æfinga í húsi sem kallað var Sögin. Þar var fyrir hljómsveitin Friðryk. Pjetur starfaði sumarið 1980 sem rótari og ljósmyndari með Friðryk á ferð þeirra um Ísland. Hljómsveitin Friðryk var skipuð: Sigurður Karlsson trommur, Pálmi Gunnarsson bassi, Pétur Hjaltested hljómborð og Tryggvi Hübner gítar, seinna bættist Björgvin Gíslason gítarleikari í hópinn.

„Big Nós Band“  (sem stundum kallað „Stockfield Big Nose Band“)  var aukasjálf Pjeturs þegar hann stundaði nám á þessum árum við MHÍ, Myndlista- og Handíðaskóla Íslands sem heitir í dag Listaháskóli Íslands. Nokkrar hljómsveitir áttu óformlegt heimilisfang í MHÍ á þessum árum, þar voru til dæmis: Bruni BB, Tónabræður og Oxmá. Í frumútgáfu „Big Nós Bands“ voru auk Pjeturs Stefánssonar á gítar, Halldór Bragason á bassa, Sigurður Hannesson  trommur, Björgvin Gíslason gítar og Tryggvi Hübner á gítar.

Platan „Tvöfalt siðgæði“ kom út eftir miklar mannabreytingar og tilraunir í lagasmíðum. Hún  var tekin upp í Hljóðrita í Hafnarfirði og var notuð 8 rása „Studer“ upptökuvél við verkið. Þessi „Studer“ vél var um árabil í Hljóðrita en SG Hljómplötur áttu hana áður.

„Tvöfalt siðgæði“ var unnin á árunum 1981-1983 og  varð hluti af grafísku verkefni í MHÍ. Tengingin við grafíkina liggur í því hvernig plötur eru þrykktar í pressum eftir þar tilgerðum masterum sem í eru rásir eða rúnir sem mynda hljóð plötunnar. Þessu svipar mjög til ætingar eða þurrnálar. Hver kóver (umslag) er einstakt og unnið sér af höfundi.

;Lagalisti
#"Gribba"
#"Fullnægðu mér"
#"Tónstiginn"
#"Mér er sama"
#"Nýbylgjutöff"
#"Allsog allsog"
#"Piano"
#"Steindór"
#"Bak við gler"
#"Rythm blues"
#"Íslenskt lag"
#"Stopp"
#"Get ekki hætt"
#"Tvöfalt sidgæði"

;Flytjendur
* Pjetur Stefánsson söngvari, gítarleikari og píanóleikari
* Tryggvi Hübner gítar- og bassaleikari
* Björgvin Gíslason gítarleikari
* Arnþór Jónsson sellóleikari
* Halldór Bragason bassi í Bak við gler
* Sigurður Karlsson trommuleikari
* Pétur Hjaltested píanó og bongoleikari
* Aðalheiður Borgþórsdóttir söngvari í Mér er sama og Bak við gler
* Ella Magg söngvari í Allsog Allsog
* Stefán Jónsson frá Möðrudal
* Upptaka Hljóðriti

### Í léttum dúr

*Í léttum dúr* er önnur breiðskífa Pjeturs Stefánssonar og kom út árið 1985. Hljóðritun plötunnar hófst í apríl 1984 og í vinnsluferlinu urðu miklar breytingar, meðal annars var Flowers laginu „Slappaðu af“ bætt við til heiðurs Tónum og (Flowers)og þá sérstaklega Gunnari Jökli (Gunnar Jökull Hákonarson) trommuleikara sem var í mörgum hljómsveitunum sem allar voru góðar Tónar, Syn (sem var undanfari hljómsveitarinnar Yes), Flowers, Trúbrot og Mánar. Platan er óður til íslenskrar beat og rokkmenningar.

Platan kom fyrst út á kasettu árið 1984 og síðan á vínyl á árinu 1985. Umslagið á fyrstu kasettu útgáfunni var þrykkt í grafík í litlu upplagi. Umslag annarrar útgáfu (grænu kassettuna) fjölritaði Sigurjón Þorbergsson sem rak fjölritunarstofuna Letur. Myndina á plötuumslaginu tók Atli Arason ljósmyndari. Umslag plötunnar prentaði Jóhann Þórir Jónsson en höfundur setti það saman og náði í plötuna úr plötupressun við Hafnarfjarðarveg. 

;Lagalisti
#"Slappaðu af" - 2:40
#"Ung og rík" - 4:00
#"Á punktinum" - 3:00
#"Væminn" - 3:50
#"Zúlumadurinn Zippo" - 4:00
#"Trú & trygg" - 4:30
#"Billiardblues" - 3:00
#"Ég svíf" - 5:10
#"Hvítan" - 2:00
#"Einhvern tímann" - 2:40

;Flytjendur
* Pjetur Stefánsson söngvari og gítarleikari
* Tryggvi Hübner gítar- og bassaleikari
* Björgvin Gíslason gítarleikari
* Haraldur Þorsteinsson bassaleikari
* Sigurður Bjóla Garðarsson hljómborðsleikari
* Arnþór Jónsson sellóleikari
* Halldór Bragason gítarleikari
* Jón Borgar Loftsson trommuleikari 
* Ásgeir Óskarsson trommuleikari
* Sigurður Bjóla Garðarsson upptaka og hljóðblöndun
* Upptaka Hljóðriti

Hljómplötugagnrýnandi Morgunblaðsins Sigurður Sverrisson skrifaði um plötuna Í léttum dúr í Morgunblaðið 1985. 

### Góðir hlutir gerast hægt

*Góðir hlutir gerast hægt* PS&Bjóla er þriðja breiðskífa Pjeturs Stefánssonar í samvinnu við Sigurð Bjólu (Spilverk þjóðanna, Stuðmenn). Platan kom út árið 1987 og voru flestir grunnar laganna teknir í samvinnu við hljómsveitina Strákarnir sem Pjetur starfaði með veturinn 1985 – 1986. Björgvin Gíslason á eitt lag á plötunni „Stutt og lagó“ við texta Pjeturs. Hljómsveitina „Strákarnir“ skipuðu Björgvin Gíslason gítar, Þorleifur J. Guðjónsson bassi, Pjetur Stefánsson gítar og söngur, Guðmundur Gunnarsson trommur, Sigfús Örn Óttarsson trommur og Jens Hansson saxofón. „Strákarnir“ spiluðu víða á sveitaböllum og í Reykjavík. Þeir Björgvin, Jens og Pjetur ásamt Haraldi Þorsteinssyni bassaleikara höfðu þann 9. nóvember 1985 spilað með Megas á hljómleikum sem haldnir voru í Austurbæjarbíó.  Grunnarnir að lögum Pjeturs sem „Strákarnir“ tóku upp voru unnir áfram, lögin kláruð og nýju efni bætt við í anda Pjeturs og Sigurðar Bjólu. 

Þetta ár um vorið kom þýska hljómsveitin Einstürzende Neubauten hingað til lands og spilaði á skemmtistaðnum Roxy og var Pjetur þá aðstoðamaður þeirra og sérstaklega Blixa Bargeld. Önnur bönd auk Strákanna sem spiluðu í Roxy á þessum tíma voru til dæmis Kukl, Frakkarnir og SH draumur með dr. Gunna. Þetta er grunnurinn og andrúmsloftið sem „Góðir hlutir gerast hægt“ er sprottin úr.
Platan var gefin út af PS&Bjólu og Taktur annaðist dreifingu. Útgáfudagur var 19. júní 1987.  

                       
;Lagalisti
#"Snemma að morgni"
#"Tungan"
#"Blues Picasso"
#"Íslenskur saungur"
#"Allir saman"
#"Engu gleymt"
#"Komdu aftur"
#"Flugþrá
#"Böðullinn"
#"Stutt & lagó"

;Flytjendur
* Pjetur Stefánsson söngvari og gítarleikari
* Tryggvi Hübner gítar- og bassaleikari
* Sigurður Bjóla gítarleikari, bakraddasöngvari og hljómborðsleikari
* Björgvin Gíslason gítarleikari
* Þorleifur J. Guðjónsson bassaleikari
* Sigfús Örn Óttarsson trommuleikari
* Pétur Grétarsson trommuleikari i Blues Picasso og Íslenskur söngur
* Jens Hansson saxafónleikari 
* Sigurður Sigurðsson munnhörpuleikari
* Arnþór Jónsson selló og píanóleikari
* Hanna Stína bakraddaöngvari í Allir saman
* Mick Pollock bakraddasöngvari  í Allir saman
* Sigurður Bjóla Garðarsson upptaka og hljóðblöndun
* Upptaka Hljóðriti

Blaðamaður Helgarpóstsins hitti þá félaga Pjétur Stefánsson og Sigurð Bjólu vegna útkomu plötunnar „Góðir hlutir gerast hægt“ og átti við þá spjall.

### Öfgar göfga

*Öfgar göfga* PS&CO er fjórða breiðskífa Pjeturs Stefánssonar sem kom út árið 1988. Platan var gefin út í aðeins 350 eintökum og var umslag hverrar plötu unnið sérstaklega af Pjetri.  Upptaka þessarar plötu tók stuttan tíma og var platan nánast spiluð inn í einni hljóðritun. Platan var gefin út af Pjetri Stefánssyni.

;Lagalisti
#"Fávisir menn" - 5:29
#"Kvennapopp" - 5:57
#"Lina klessa krot & krass" - 9:06
#"Betra líf" - 4:46
#"Heit hlý & mjúk" - 5:03
#"Fréttastofublues" - 10:03

;Flytjendur
* Pjetur Stefánsson söngvari og gítarleikari
* Tryggvi Hübner gítarleikari
* Haraldur Þorsteinsson bassaleikari
* Sigfús Örn Óttarsson trommuleikari
* Arnþór Jónsson píanó og sellóleikari
* Sigurður Bjóla Garðarsson upptaka og hljóðblöndun
* Upptaka Hljóðriti

### Erkitýpur streitarar og frík

*Erkitýpur, streitarar og frík* PS&CO er fimmta breiðskífa Pjeturs Stefánssonar sem kom út árið 1993. Platan var gefin út af Pjetri Stefánssyni og dreift af Japis.
;Lagalisti
#"Radarinn" - 2.30
#"Paradís" - 3.25
#"Ást & Hlýja" - 2.40 
#"Skúbb" - 5.30
#"Hamingjuhótel" - 4:10
#"Buggi fyrir alla" - 2:25 
#"Einn á ferd" - 2:50 
#"Blankur" - 4:05
#"Þær brosa" - 4:55
#"Ung og rík" - 4:00
#"Billiardblues" - 3:00
#"Kvennapopp" - 2:40
#"Heit & mjúk" - 5:03
#"Fréttastofublues" - 10:00

;Flytjendur
* Pjetur Stefánsson söngvari og gítarleikari
* Tryggvi Hübner gítar
* Sigurður Bjóla gítarleikari, gítar og bakrödd
* Björgvin Gíslason gítarleikari
* Haraldur Þorsteinsson bassaleikari
* Jón Ólafsson, bassaleikari
* Jens Hansson sax
* Arnþór Jónsson sellóleikari
* Sigfús Örn Óttarsson trommuleikari
* Sigurður Reynisson trommuleikari
* Halldór Lárusson trommuleikari
* Guðmundur Pétursson gítarleikari
* Hjörtur Howser orgelleikari
* Magnús Þór Sigmundsson bakraddasöngvari
* Jóhann Helgason bakraddasöngvari
* Pat Tennis, pedal steel guitar
* Sigurður Bjóla Garðarsson upptaka og hljóðblöndun
* Upptaka Hljóðriti

### Hamingjuvélin

*Hamingjuvélin* PS&CO er sjötta breiðskífa Pjeturs Stefánssonar og kom út árið 2007. Platan var gefin út af Pjetri Stefánssyni.

;Lagalisti
#"Harley" - 6:28 
#"Hún vildi læra prjón" - 3:52 
#"Sýndu mér tákn" - 4:36 -
#"Það er allt að verða geggjað" - 3:21 
#"Við seljum allt" - 5:29 
#"Snookerblues" - 2:02 
#"Segðu mér" - 2:47 
#"Meiri pening" - 6:39 
#"Listfræðingur" - 5:11 
#"Hamingjuvélin" - 3:01
#"Erkitýpur streitarar og frík" - 6:16
#"Bréf frá gömlum vini" - 5:37

;Flytjendur
* Pjetur Stefánsson söngvari og gítarleikari
* Tryggvi Hübner gítarleikari
* Sigurður Bjóla gítarleikari, bakraddasöngvari og hljómborðsleikari
* Björgvin Gíslason dóbrógítarleikari
* Jón Ólafsson, bassaleikari
* Sigfús Örn Óttarsson trommuleikari
* Jón Ólafsson, píanó og Hammondorgel
* Guðmundur Rúnar Júlíusson söngvari í Meiri pening
* Magnús R. Einarsson mandólínleikari
* Arnar Sigurbjörnsson bakraddasöngvari
* Guðmundur Benediktsson bakraddasöngvari
* Jón Kjartansson upptaka
* Viðar Hákonarson upptaka
* Sigurður Bjóla Garðarsson upptaka og hljóðblöndun
* Upptaka Geimsteinn, Sófinn og hljóðblönduð í Stúdío Sófa.

## Tilvísanir

## Tenglar
* http://www.gogoyoko.com/search/ps&co
* http://umm.is/UMMIS/Listamenn/Listamadur/115